Solarise keskus

Solaris on Tallinna kesklinnas Estonia puiestee ja Rävala puiestee vahel asuv kultuuri- ja kaubanduskeskus, mis avati 9. oktoobril 2009. Hoone ehitati 2009. aastal peaaegu täielikult lammutatud Sakala keskuse asemele.

Hoones on Alexela kontserdimaja (kuni maini 2014 Nokia Kontserdimaja"Nokiast sai Nordea ehk uus sponsor muutis Solarise keskuse kontserdimaja nime" Õhtuleht, 14. mai 2014 ja kuni aprillini 2018 Nordea Kontserdimaja"FOTO | Nordea kontserdimaja hakkab kandma just selle kütusefirma nime" Delfi Ärileht, 12. aprill 2018), seitsme saaliga Apollo Solaris (kuni oktoobrini 2015 Solaris Kino) ja väärtfilmikeskus Kino Artis.

Solarise arhitekt on Raivo Puusepp."Solarise arhitekt Raivo Puusepp: linnaruum ei ole lahinguväli" Postimees, 10. oktoober 2009 Keskuse aadress on Estonia puiestee 9.

Keskus kuulus Rootsi ettevõttelt Sveafastigheter Fersen, mis müüs selle 2025. aasta lõpus Piilmannide perekonnale kuuluvale ettevõttele P&E Real Estate. Sama perekonna valduses on näiteks Telliskivi TLN ärilinnak, Roosikrantsi 2 hoone ning Stockmanni ärihoone."Rootslased müüvad Tallinnas Solarise keskuse Piilmannide firmale" ERR, 31. oktoober 2025

 Hinnangud 
Arhitektuuriajaloolane Mart Kalm leidis, et sisekujundusele ei ole suudetud erilist lahendust leida ja kommenteeris, et: "Sisuliselt on ärile kest ümber tõmmatud".Urmas Tooming. Mart Kalm: ebahuvitavalt turvaline Postimees, 9. oktoober 2009

Arhitekt Ike Volkov nimetas seda välist keskkonda ja linnaehituslikku situatsiooni pigem ignoreerivaks, detailivaeseks ja lamedaks. Ta kirjeldas seda kui "triikrauda keset kalliskivide poodi"."Ike Volkov: Solaris – nagu triikraud keset kalliskivide poodi" Postimees, 10. oktoober 2009

 Probleemid 
Nädal pärast keskuse avamist kukkus üleni alla suure kinosaali ripplagi ning ajakirjanduses seostati seda sellega, et Solarise ehitustööde lõpufaas viidi läbi suure kiirustamisega."Solarise kino lagi kukkus kokku, inimesed evakueeriti" Eesti Ekspress, 13. oktoober 2009 Lagede kandevõimet tugevdati, kuid 12. juuli öösel 2010 kukkus ühe kinosaali laest alla ka villplaat."Solarise kino laest varises taas tükk, kuid ruumid on siiski ohutud" Eesti Päevaleht, 18. august 2010 Algset õnnetust arutati Harju maakohtus, kus kohus määras rahalise karistuse Merko alltöövõtjana lae ehitanud kipsifirmale. Küll leidis politsei uurimises osalenud riiklik ekspert tõsises puuduse Merko objektijuhti koostatud joonise aluseks olevatest arvutustest."VANA KULD: Merko teadis, et Solarise lagi võib variseda" Eesti Ekspress, 22. november 2013 (varem avaldatud ka 1. novembril 2012)

 Viited 

 Välislingid 

 Keskuse koduleht
 Karin Hallas-Murula: saime Tallinna kesklinna uue selvehalli Postimees, 10. oktoober 2009
 Ike Volkov. Mis on siis see Solaris? Sirp, 6. november 2009
Solarise kino ootab ees suur muutus Postimees, 5. jaanuar 2015.

Kategooria:Kesklinna linnaosa ehitised
Kategooria:Tallinna kaubanduskeskused